**Методика наставе природе и друштва**

* план одржавања наставе током првог семестра академске 2020/2021.

Часови предавања ће бити реализовани коришћењем Zoom видео конференцијске апликације и РР презентација, док ће се часови вежби (сем претходно наведеног начина) реализовати коришћењем Google учионице. Студенти ће добити задатак да наставнику пошаљу своје имејл адресе (и отворе налог на gmail-у уколико га немају како би до наредног предавања били повезани преко Google classroom апликације). Осим инструкција на предавањима, студенти ће материјале за наставу (задатке и питања за самосталан рад, белешке, скрипта, потребну литературу и сл.) добијати путем Google учионице. На сличан начин они ће, после сваког предавања, слати своје задатке, одговоре на питања, самосталне радове и друге предиспитне обавезе о којима ће се дискутовати на часовима вежби. О континуираном раду, ангажовању студената, квалитету задатака и „присуству“ часовима наставник ће водити прецизну евиденцију. Максималан број бодова које студент може остварити испуњавањем предиспитних обавеза током године биће 50. Током последње недеље у семестру (24. 12. 2020.) студенти ће полагати 1. колоквијум (на факултету, писмено).

24. септембар – Уводно предавање (упознавање студената са циљевим и исходима предмета, правима и обавезама студената, начинима рада, предиспитним обавезама, бодовањем предиспитних активности, начинима и терминима консултација, односно начином полагања испита и неопходном литературом).

1. октобар – Појам, предмет и задаци Методике наставе природе и друштва (упознавање студената са различитим појмовним одређењима *методике* и *методике наставе ПиД* – шта подразумева, који је њен предмет проучавања, чиме се бави; који су задаци Методике наставе ПиД). Упућивање на литературу за припремање одређених испитних питања и дискусије која ће уследити на наредном часу.

8. октобар – Дискусија на тему: Са којим научним дисциплинама је повезана Методика наставе природе и друштва, на који начин, због чега и у чему се та “веза” огледа? (давање објашњења и образложења интер и мултидисциплинарности Методике наставе ПиД, навођење научних дисциплина са којима је повезана и конкретних примера којима се та повезаност „илуструје“).

15. октобар – Садржаји наставе СОН/ПиД (основна обележја и критеријуми избора садржаја) – модели распоређивања садржаја, упоређивање садржаја наставе у појединим разредима.

22. октобар – Анализа Програма наставе и учења (формулисање исхода за одређене наставне јединице из СОН/ПиД) - структура Програма наставе и учења за СОН/ПиД, садржаји Програма, истицање разлике између *циља* предмета и *исхода* и специфичности њиховог формулисања.

29. октобар – Циљеви и исходи наставе СОН/ПиД (на разредном, годишњем и дневном нивоу; формулисање исхода за конкретне наставне јединице, кориговање постојећих и идентификација наставних јединица на основу исхода).

5. новембар – Планирање у настави СОН/ПиД (структура и врсте планова, начин и време писања); анализирање годишњих и оперативних планова– упоређивање структуре, писање примера оперативних планова за поједине теме

12. новембар – Наставни принципи (суштина, значај и примена у настави ПиД)

19. новембар – Методе у настави ПиД (монолошка метода) – предности, облици, начин примене

26. новембар – Дијалошка метода – врсте разговора, питања, технике вођења разговора са ученицима, методичке специфичности, неадекватна питања (каверзна, сложена, алтернативна...) и одговарајући примери

3. децембар – Метода демонстрације – суштина, значај методе демонстрације, методичка правила успешног показивања, врсте (директно и индиректно), средства која ученицима можемо показивати на часовима СОН/ПиД.

10. децембар – Метода рада на тексту и метода графичких и писаних радова (предности примене текст методе, врсте и функције текстова, методички захтеви; врсте писаних радова, изглед и садржај записа на табли, писане провере знања ученика

17. децембар – Лабораторијско-експериментална метода (суштина, значај, фазе, врсте лабораторијско-експерименталних радова, практични примери)

24. децембар – Типови и структура часова СОН/ПиД – **Први колоквијум** (уколико број студента заинтересованих за полагање колоквијума буде велики, биће распоређени у групе и полагаће на факултету писмено).

Проф. др Ирена Голубовић-Илић